“เงินบาท” วันนี้เปิดตลาด 33.33 บ. แนะผู้นำเข้าซื้อสกุลต่างประเทศ
“เงินบาท” วันนี้เปิดตลาด 33.33 บ. แข็งค่าจากปิดตลาดวานนี้ที่ระดับ 33.36 บาท ชี้กรอบเคลื่อนไหววันนี้ 33.20-33.45 บาท /ดอลลาร์ แนะผู้นำเข้าซื้อสกุลต่างประเทศ ส่วนผู้ส่งออกแนะนำขายที่เหนือระดับ 33.70 บาท/ดอลลาร์
“เงินบาท” วันนี้เปิดตลาด 33.33 บ. แข็งค่าจากปิดตลาดวานนี้ที่ระดับ 33.36 บ. ชี้กรอบเคลื่อนไหววันนี้ช่วง 33.20-33.45 บ./ดอลลาร์
12 ม.ค. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(12 ม.ค.66) ค่าเงินบาทเช้านี้เปิดตลาด 33.33 บาท/ดอลลาร์ แข็งค่ากว่าราคาปิดตลาดเมื่อวานที่ระดับ 33.36 บาท/ดอลลาร์ เล็กน้อย โดยคาดการณ์ค่าเงินบาทวันนี้เคลื่อนไหวในช่วง 33.20-33.45 บาท/ดอลลาร์
ด้านดอลลาร์สหรัฐอ่อนค่าลง ขณะที่นักลงทุนจับตาการเปิดเผยดัชนีราคาผู้บริโภค (CPI) ของสหรัฐในวันนี้ ขณะที่นักวิเคราะห์คาดว่าตัวเลขน่าจะปรับตัวขึ้น  6.5% ในเดือน ธ.ค.ซึ่งเป็นตัวเลขที่ชะลอลงจากเดือนก่อน และอาจส่งผลให้ธนาคารกลางสหรัฐ (เฟด) ไม่จำเป็นต้องเร่งรีบในการปรับขึ้นอัตราดอกเบี้ย และมีโอกาส 75% ที่เฟดจะปรับขึ้นอัตราดอกเบี้ยเพียง 0.25% ในการประชุมเดือนหน้า
ในส่วนของตัวเลข Fund flow นักลงทุนต่างชาติยังคงซื้อสุทธิทั้งตลาดพันธบัตรไทยและตลาดหุ้น โดยตั้งแต่ต้นปีนักลงทุนต่างชาติซื้อสุทธิพันธบัตร 62,400 ล้านบาท และซื้อหุ้นสุทธิ 16,900 ล้านบาท ซึ่งเป็นเหตุผลหนึ่งที่ทำให้ค่าเงินบาทยังคงแข็งค่าต่อเนื่อง แนะนำผู้นำเข้าควรซื้อเงินตราต่างประเทศเพื่อปิดความเสี่ยง ส่วนผู้ส่งออกขายเงินตราต่างประเทศที่เหนือระดับ 33.70 บาท/ดอลลาร์